Мајстор Мишула је у овом односу оличење старог мудраца, а шегрт Пујо је наивни, брзоплети хедониста. Док авиони прелећу и бомбардују Србију, ова два обична човека, игром случаја неупућена у догађаје, заокупљена маратонским копањем бунара на један подругљив, али духовит начин, отапају тежину и мизерност сопствених живота. Поред бунарџија несвесних историјског тренутка и једно ваљевско село живи готово бизарно, мирнодопском свакодневицом, док се звук убојитих експлозија временом приближава...